# name
Fills/es d’immigrants marroquins davant dels discursos d’odi a Catalunya. Percepció, impacte i estratègies d’afrontament

# metadata.dc.description[].value
Treballs Finals de Màster Intervenció Psicosocial. Facultat de Psicologia. Universitat de Barcelona. Curs 2024-2025. Tutor/Director: Sergi Valera Pertegàs

# metadata.dc.description.abstract[].value
[cat] En els darrers anys s’ha observat un increment significatiu dels discursos d’odi, que alimenten un imaginari col·lectiu fonamentat en prejudicis i estereotips, generant un context propici per a l’exclusió i la discriminació de determinats col·lectius. Un d’aquests grups estigmatitzats són els fills i filles d’immigrants d’origen marroquí. Aquest treball té com a objectiu analitzar, en el context català, la manera com aquests joves perceben els discursos d’odi xenòfobs, islamòfobs i mauròfobs, quina incidència tenen en les seves vivències quotidianes – posant especial èmfasi en les dimensions socioambientals – i quines estratègies d’afrontament adopten davant d’això. Ens interessa especialment el col·lectiu en qüestió, ja que són persones nascudes i/o criades a Catalunya, però que tenen un bagatge cultural i religiós diferent del català, de manera que recollir la seva perspectiva és clau per a generar coneixement des d’una perspectiva crítica i no hegemònica. Així, seguint una metodologia qualitativa, s’han realitzat sis entrevistes en profunditat a joves fills d’immigrants, de religió musulmana i d’origen marroquí residents a Catalunya. Posteriorment, s’ha dut a terme un anàlisi temàtic que ens ha permès evidenciar que els discursos d’odi xenòfobs, islamòfobs i mauròfobs es perceben com a creixents i cada cop més normalitzats. Aquests discursos van acompanyats de discriminacions quotidianes que afecten, en major o menor mesura, les trajectòries, el benestar, i la identitat dels fills i filles d’immigrants marroquins. Davant d’aquesta realitat, emergeixen estratègies d’afrontament diverses —actives, passives i identitàries—. També es posa de manifest com les dinàmiques de segregació territorial condicionen les relacions socials i la convivència intergrupal. Els resultats de la recerca ens orienten a pensar la necessitat de fomentar processos d’interacció i contacte entre col·lectius i realitats diverses com a manera d’incidir en les estructures que reprodueixen els discursos d’odi.

# metadata.dc.rights[].value
cc-by-nc-nd (c) Boada Allard, Eleonor, 2025

# metadata.dc.source[].value
Màster Oficial - Intervenció Psicosocial (MIPS)

# metadata.dc.title[].value
Fills/es d’immigrants marroquins davant dels discursos d’odi a Catalunya. Percepció, impacte i estratègies d’afrontament